181 Infernus

Multiplex est pena in inferno, quia ibi est pena dampni quod est carencia visionis Domine quo plectuntur pueri non baptisti. Alia est pena sensus quod est vermis rodens de memoria preteritorum malorum et ignis vrens in exhibicione suplicorum. Vnde et Chrisostomus reputat penam dampni, id est, carenciam diuine visionis grauiorem feri omnium pena sensus.

¶ Item, in inferno est absencia omnis iocunditatis, Ysai. 65[:13-14]: *Ecce servi mei comedent*, *et* *vos esurietis; bibent, et vos sitietis; lætabuntur, et vos confundemini*.

Item, est ibi presencia maxime calami- /f. 52vb/ tatis quia Eccli. 3[:27]: *Cor durum,* id est, in peccato obstinant quod nec emollitur igne predicacionis et sic durius ferro nec frangitur malleo quinominis et sic durius ad amante *male habebit in novissimo*, quia in morte habebit miseriam in iudicio contra se sentenciam in iehenna angustiam.

¶ Item, erit in inferno impotencia euasionis, Matt. 21[:41]: *Malos male perdet* quia numquam redibunt ad ecclesiam militantem vbi possent mereri.

Item, in inferno erit sulphur fetens, Psal. [10:7]: *Pluet super peccatores laqueos; ignis [et] sulphur*, etc.

Item, est ibi societas horribilis quia demonum et omnium infidelium luciferi cum sua cauda, belial cum sua familia. Si ergo sanus fugit leprosum, modestus discolum, fatuus est qui non fugit dampnatorum consorcium, Phi. 3[:18-19]: *Multi ambulant, quos sæpe dicebam vobis,* etc. vsque *quorum finis interitus.*

Item, est in inferno afflictio intolerabilis quodlibet enim fugit suum nociuum sicut agnus lupum.

¶ O quanta angustia est sentire passiones mortis et non mori, ardores ignis et non consumi, spiritus procellarum et non abscondi, Psal. [10:7]: *Pluet super peccatores laqueos; ignis [et] sulphur.*

¶ Tercio, est ibi dampnacio incomparabilis quia ibi perduntur bona nature, fortune, gracie, glorie. Et eciam bona nature quantum ad liberum vsum sicut dicitur quod homo perdidit membrorum quando non potest se cum illo iuuare, sic dampnati perdent tunc vsum membrorum et sensuum, Eccli. 31[:4]: *Laboravit pauper in diminutione victus, et in fine inops fit*. Psal. [51:7]: *Propterea Deus destruet* eos *in* fine; *evellet* eos, *de tabernaculo tuo*. Est inde reuersio impossibilis.

¶ Exemplum de uulpe qui noluit intrare foueam leonis languentis eo quod non vidit aliqua vestigia animalium redeuncium, Sap. 2[:1]: *Non est agnitus qui reversus sit ab inferis*.

Plus de ista materia, vide infra Capitulo [283] Pena.